b'\n_START_ARTICLE_\nOsvobodilna vojska Kosova\n_START_PARAGRAPH_\nOsvobodilna vojska Kosova (albansko Ushtria \xc3\x87lirimtare e Kosov\xc3\xabs; kratici U\xc3\x87K in OVK) je bila albanska paravoja\xc5\xa1ka skupina, ki je delovala na podro\xc4\x8dju Kosova od leta 1996 do 1999. Do leta 1998 je imela v ZDA status teroristi\xc4\x8dne skupine._NEWLINE_OVK je igrala pomembno vlogo v kosovski vojni leta 1999 med Zvezno republiko Jugoslavijo in zvezo NATO, pri \xc4\x8demer je imela aktivno podporo nekaterih njenih \xc4\x8dlanic (Zdru\xc5\xbeeno kraljestvo, Francija, ZDA ...)._NEWLINE_Po koncu vojne je bila OVK preoblikovana v Kosovski za\xc5\xa1\xc4\x8ditni korpus, ki pa je bil leta 2009 preoblikovan v Kosovske varnostne sile.'